— Перш за ўсё, само грамадства яшчэ ніколі так пасіўна не ставілася да выбараў. Гэта самыя сумныя выбары ў гісторыі. Акрамя агітацыі за Назарбаева практычна нельга знайсці рэкламу іншых кандыдатаў. Аднак і выбарчая кампанія Назарбаева хутчэй выглядае як рэпартажы з яго працоўных паездак. Запомніўся хіба што 20-тысячны мітынг студэнтаў Алма-Аты ў падтрымку Назарбаева, які рэпетавалі два дні. Аднак застацца ўбаку ад галасавання шмат у каго не атрымаецца. Афіцыёз піша, што на гэтых выбарах будзе пабіты рэкорд па яўцы. Таму як мінімум бюджэтнікам і студэнтам давядзе выконваць свой грамадзянскі доўг.